அதற்கு அவர், சரியாக பதில் அளிக்காததால் நீதிபதி ஆறுமுகசாமி கோபம் அடைந்தார். இதையடுத்து, ஷீலா பாலகிருஷ்ணனிடம் 3 மணி நேரம் நீதிபதி விசாரணை நடத்தினார். இன்று காலை 10.21 மணிக்கு எம்எம்சி அரசு மருத்துவமனை இதய சிகிச்சை மருத்துவர் சாமிநாதன் விசாரணை ஆணையத்தில் ஆஜரானார். அவரிடம், ஜெயலலிதாவுக்கு எப்போது மாரடைப்பு ஏற்பட்டது, அப்போது, ஜெயலலிதாவுடன் யார் யார் இருந்தார்கள், அந்த நேரத்தில் ஜெயலலிதாவுக்கு எந்த மாதிரியான சிகிச்சை அளிக்கப்பட்டது, ஜெயலலிதாவின் உயிர் சரியாக எந்த நேரத்தில் பிரிந்தது என பல்வேறு கேள்விகளை நீதிபதி கேட்டார். அப்போது, டாக்டர் சாமிநாதன் அளித்த பதிலை நீதிபதி வாக்குமூலமாக பதிவு செய்து கொண்டார். மேலும், சசிகலா வழக்கறிஞர் ராஜ செந்தூர்பாண்டியன் இன்று ஆணையத்தில் ஆஜராகி ஏற்கனவே அளித்த மனுவிற்கு விளக்கம் அளிக்க உள்ளார்.